open-index/open-wikipedia-markdown huggingface dataset:
ఎడవ బషీర్

**ఎడవ బషీర్**  (1943 డిసెంబరు 2 - 2022 మే 28) మలయాళ సినిమా నేపథ్య గాయకుడు. అతను 'గాన మేళా'తో ఎంతో ప్రాముఖ్యత సంపాందించుకున్నాడు. అకార్డియన్ వంటి ఆధునిక వాయిద్యాలు మొదట గాయక బృందానికి పరిచయం చేసాడు. ఏసుదాస్, రఫీ పాటలతో అభిమానులను ఉర్రూతలూగించేవాడు. కేరళలో సంకీర్తనల రూపురేఖలు మార్చిన ఘనత ఆయనది.

## జీవిత విశేషాలు
అతను కొల్లాం జిల్లాకు ఆనుకుని ఉన్న తిరువనంతపురం జిల్లాలోని ఎడవ గ్రామంలో జన్మించాడు. ఎనిమిదో తరగతి వరకు అక్కడే చదివాడు. ఆ తరువాత కుటుంబం కొల్లంకు వెళ్లి, క్రీస్తురాజ్ పాఠశాలలో పదవ తరగతి వరకు చదివాడు. సంగీత విద్వాంసుడు కోడంపల్లి గోపాల్ పిళ్లై వద్ద  శాస్త్రీయ సంగీతంలో మొదట పాఠాలు నేర్చుకున్నాడు. రత్నాకరన్ భాగవతార్, వేచూర్ హరిహర సుబ్రమణ్యంల వద్ద శాస్త్రీయ సంగీతాన్ని అభ్యసించాడు. కొల్లాంలోని మ్యూజిక్ మ్యూజియంలో అతను బస చేసేవాడు. స్వాతి తిరునాళ్‌ మ్యూజిక్‌ అకాడమీ నుంచి అకాడమిక్‌ డిగ్రీ 'గానభూషణం' పట్టా పుచ్చుకున్నాడు. 1972లో కొల్లంలో 'సంగీతాలయ' గాన మేళాన్ని ప్రారంభించాడు. ఎడవ బషీర్ తన పాఠశాల రోజుల నుంచి పాటలు పాడుతూ సంగీతంలో అనేక అవార్డులు, బహుమతులు అందుకున్నాడు. ఆయన దేశవిదేశాలలో ఎన్నో పాటల ప్రదర్శనిచ్చారు. రఘువంశం అనే సినిమాకు మొదటిసారిగా నేపథ్య గాయకుడిగా పరిచయమయ్యాడు. ఆల్‌ కేరళ మ్యూజిషియన్స్‌ అండ్‌ టెక్నిషియన్స్‌ వెల్ఫేర్‌ అసోషియేషన్‌కు రాష్ట్ర అధ్యక్షుడిగా బాధ్యతలు నిర్వహించాడు.

## మరణం
2022 మే 28న తన 78 ఏళ్ళ వయసులో   అలప్పుజాలో జరిగిన బ్లూ డైమండ్ ఆర్కెస్ట్రా స్వర్ణోత్సవ వేడుకల్లో భాగంగా వేదికపై పాట పాడుతూనే కూప్పకూలి గుండెపోటుతో తుదిశ్వాస విడిచారు. ప్రముఖ గాయకుడు ఏసుదాసు పాడిన *మానో హో తుమ్* అనే హిందీ పాటను ఆలపిస్తుండగా అతనికి ఒక్కసారిగా ఛాతీలో నొప్పి వచ్చింది. అతనికి ఇద్దరు భార్యలు రషీదా, రెహ్నా, పిల్లలు ఉల్లాస్, బీమా, ఉమేశ్‌, ఉషుస్‌ సీత్తా ఉన్నారు.

## మూలాలు

వర్గం:మలయాళ సినిమా నేపథ్యగాయకులు
వర్గం:2022 మరణాలు
వర్గం:1943 జననాలు
వర్గం:కేరళ వ్యక్తులు
వర్గం:గుండెపోటు మరణాలు
గౌహర్ ఖాన్

**గౌహర్ ఖాన్** (జననం 23 ఆగస్ట్ 1983) భారతదేశానికి చెందిన మోడల్, సినిమా నటి.  ఆమె మోడల్‌గా కెరీర్ ప్రారంభించి 2002లో ఫెమినా మిస్ ఇండియా పోటీలో పాల్గొంది.

## నటించిన సినిమాలు

## టెలివిజన్

## ప్రత్యేక పాత్రలో

## వెబ్ సిరీస్

## మ్యూజిక్ వీడియోలు

## మూలాలు

## బయటి లింకులు
* 
* 

వర్గం:1983 జననాలు
మామైదేవ్ (పాకిస్తాన్)

**మామైదేవ్** 12వ శతాబ్దంలో భారతదేశంలో జన్మించిన తత్వవేత్త.  అతను మాతైదేవ్ కుమారుడు, అతను ధని మాతంగ్ దేవ్ కుమారుడు లురంగ్‌దేవ్ కుమారుడు.  అతను ప్రస్తుత పాకిస్తాన్‌లోని సౌరాష్ట్ర, గుజరాత్‌లోని కచ్, సింధ్‌లోని మేఘవార్ సమాజానికి మతాన్ని బోధించాడు.  పేద సింభరియ మేఘవార్‌కు కూడా ధర్మం ఉపదేశించాడు.  అతను పురాతన బర్మతి పంత్ గురించి వివరించాడు.  అతని సమాధి పాకిస్థాన్‌లోని సింధ్ ప్రావిన్స్‌లోని థాట్టా జిల్లాలో ఉంది.

అతను కచ్ జడేజా సమ్మ పాలకులు, తట్టా సమ్మ పాలకుల కాలంలో జీవించాడు.  అతను సింధీ, కుచ్చి, హలారి భాషలలో వందలాది బార్మతి గినాన్‌లను స్వరపరిచాడు. ఈ పవిత్ర శ్లోకాలను మామై దేవ్ జో గినాన్ అని పిలుస్తారు.  అతను తట్టాలో మరణించాడు. అదే స్థలంలో మామై దేవ్ అస్తాన్ అనే మందిరం నిర్మించబడింది.  ప్రతి సంవత్సరం, అతని మరణాన్ని స్మరించుకోవడానికి భక్తులు ఈ క్షేత్రానికి తీర్థయాత్రలు చేస్తారు.
## మూలాలు

వర్గం:దేవాలయాలు
వర్గం:పాకిస్తాన్
అలీమ్ ఖాన్

**అలీమ్ ఖాన్** (జననం 1956) తెలంగాణకు చెందిన సామాజికవేత్త. భారత ఉపఖండం నుండి వరకట్నాన్ని నిర్మూలించడానికి పోరాడుతున్నాడు. ఉర్దూ కవిత్వానికి కూడా ప్రసిద్ది చెందాడు. సోషియో-రిఫార్మ్-సొసైటీ అనే సంస్థను స్థాపించాడు. వరకట్నంపై ఉర్దూ, ఇంగ్లీషు భాషల్లో అనేక పుస్తకాలు రాశాడు.

## జీవిత విశేషాలు
మహ్మద్ అలీముల్లా ఖాన్ 1956, జూలై 15 తెలంగాణ రాష్ట్ర రాజధాని హైదరాబాద్‌లో 1956లో జన్మించాడు. తండ్రి మహమ్మద్ ఖలీలుల్లా ఖాన్‌ ఉర్దూ పండితుడు. అలీమ్ ఖాన్ హైదరాబాద్‌లోని ఉస్మానియా విశ్వవిద్యాలయం నుండి పట్టభద్రుడయ్యాడు. ఎంఏ, ఎంఫిల్ పూర్తిచేసాడు. మౌలానా ఆజాద్ నేషనల్ ఉర్దూ విశ్వవిద్యాలయం నుండి "ముస్లిం సమాజంలో మహిళ మార్జినలైజేషన్" అనే అంశంపై పిహెచ్‌డి కూడా చేశాడు. యూకెలోని లీసెస్టర్ వివాహ కౌన్సెలింగ్‌లో డిప్లొమా సాధించాడు. 3 దశాబ్దాలకు పైగా సౌదీ అరేబియాలోని జెడ్డాలో తన స్వంత కంపెనీని నడిపాడు.

## వరకట్న వ్యతిరేక ప్రచారం
అలీమ్ ఖాన్, వరకట్న వ్యతిరేక ప్రచారాన్ని ఈ యుగపు జిహాద్‌గా పేర్కొన్నాడు. అన్ని దురాచారాలకు ఈ వరకట్నమే మూలమని, ఈ వ్యవస్థకు స్వస్తి పలికితే కాలక్రమేణా వందలాది సామాజిక దురాచారాలను, పేదరికాన్ని ప్రజలు దూరం చేసుకోవచ్చన అలోచనతో వరకట్న వ్యతిరేక ఉద్యమాన్ని ప్రారంభించాడు.

ఆడపిల్లల లేదా సోదరీమణుల కట్నం భారాన్ని తొలగిస్తే, 50%మంది పురుషులు సామాజిక, ఇతర సేవలలో పాలుపంచుకునేలా స్వేచ్ఛగా జీవిస్తారని అలీమ్ ఖాన్ అభిప్రాయం.

## సోషియో-రిఫార్మ్-సొసైటీ
పరకట్న నిర్మూలన కోసం 1992లో సోషియో-రిఫార్మ్-సొసైటీ అనే సంస్థను స్థాపించాడు. ఆ తరువాత ఈ సంస్థలో చాలామంది ఇతర సామాజిక కార్యకర్తలు సభ్యులుగా చేరారు. వారంతా భారతదేశంలోని వివిధ కళాశాలల్లో వరకట్నంపై ఉపన్యాసాలు ఇస్తారు, సమావేశాలు నిర్వహిస్తారు.

## పుస్తకాలు
* *మర్ద్ భీ బిక్తే హైం....జాహెజ్ కే లియే* (పురుషులు కూడా కట్నం కోసం అమ్ముతారు)
* *లైఫ్ ఇన్సూరెన్స్ అండ్ ముస్లిమ్స్*
* *ఏక్ కోషిష్ ఔర్.*
* *బాత్ హై జమానే కి* (ఉర్దూ హాస్యం)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1956 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా సామాజిక కార్యకర్తలు
వర్గం:హైదరాబాదు జిల్లా కవులు
వర్గం:హైదరాబాదు జిల్లా రచయితలు
వర్గం:ఉర్దూ కవులు
వర్గం:ఉర్దూ రచయితలు
వర్గం:ఉస్మానియా విశ్వవిద్యాలయం పూర్వ విద్యార్ధులు
స్వాతిముత్యం (2022 సినిమా)

**స్వాతిముత్యం** (2022 సినిమా) ఇది సితార ఎంటర్‌టైన్‌మెంట్స్  బ్యానర్‌పై సూర్యదేవర నాగవంశీ నిర్మిస్తున్న చిత్రం. ఈ సినిమాతో బెల్లంకొండ శ్రీనివాస్ తమ్ముడు బెల్లంకొండ గణేష్ హీరోగా పరిచయం కాబోతోన్నాడు. హీరోయిన్ వర్ష బొల్లమ్మ.  లక్ష్మణ్ కె కృష్ణ దర్శకత్వంలో రూపొందుతున్న ఈ చిత్రం ఒక రొమాంటిక్ ఎంటర్టైనర్. 2022 సంక్రాంతి స్పెషల్‌గా స్వాతిముత్యం అంటూ వదిలిన ఫస్ట్ గ్లింప్స్ ఎంతో ఎంతగానో ఆకట్టుకుంది.  స్వాతిముత్యం అక్టోబర్‌ 5న థియేటర్లలో విడుదలై, ‘ఆహా’ఓటీటీలో  అక్టోబర్‌ 24 నుండి స్ట్రీమింగ్‌ కానుంది. 
## తారాగణం

* బెల్లంకొండ గణేష్
* వర్ష బొల్లమ్మ
* రావు రమేశ్
* నరేష్
* ప్రగతి
* సురేఖావాణి
* వెన్నెల కిషోర్
* సుబ్బరాజు
* దివ్య శ్రీపాద

## కథ
ఫ్యామిలీ ఎంట‌ర్‌టైన‌ర్‌గా రూపొందిస్తున్న స్వాతిముత్యం చిత్రంలో బాలమురళి పాత్రలో బెల్లంకొండ గణేష్, భాగ్యలక్ష్మి పాత్రలో వర్ష బొల్లమ్మ నటించారు. జీవితం, ప్రేమ, పెళ్లి వంటివాటిపై యువత ఆలోచనలు, వాటి మధ్య ఓ యువకుడి జీవితం ఈ చిత్ర కథాంశం.

## సాంకేతిక వర్గం
దర్శకుడు - లక్ష్మణ్ కె కృష్ణ

నిర్మాత - సూర్యదేవర నాగ వంశీ

సంగీత దర్శకుడు - సాగర్ మహతి

సినిమాటోగ్రఫీ - సూర్య తేజ ముసునూరు

ఎడిటింగ్ - నవీన్ నూలి

సమర్పణ - పి.డి. ప్రసాద్ 

## మూలాలు
వర్గం:2022 తెలుగు సినిమాలు
ప్రేమ్ వాత్స

**ప్రేమ్ వాత్స**, భారతీయ-కెనడియన్ బిలియనీర్ వ్యాపారవేత్త. ఇతన్ని "కెనడియన్ వారెన్ బఫెట్" అని పిలుస్తారు. టొరంటోలోని ఫెయిర్‌ఫాక్స్ ఫైనాన్షియల్ హోల్డింగ్స్ వ్యవస్థాపకుడు, చైర్మన్, చీఫ్ ఎగ్జిక్యూటివ్. 2020 జనవరిలో భారతదేశ నాల్గవ అత్యున్నత పౌర పురస్కారం పద్మశ్రీని అందుకున్నాడు.

## జననం, విద్య
ప్రేమ్ 1950, ఆగస్టు 5న తెలంగాణ రాష్ట్ర రాజధాని హైదరాబాదులోని రోమన్ కాథలిక్ బ్రాహ్మణ వారసత్వ కుటుంబంలో జన్మించాడు. హైదరాబాద్ పబ్లిక్ స్కూల్, ఇండియన్ ఇన్‌స్టిట్యూట్ ఆఫ్ టెక్నాలజీ మద్రాస్ లలో చదివాడు. కెమికల్ ఇంజనీరింగ్‌లో పట్టభద్రుడయ్యాడు. ఆ తరువాత లండన్, అంటారియోకు వెళ్లి, వెస్ట్రన్ అంటారియో విశ్వవిద్యాలయంలోని రిచర్డ్ ఐవీ స్కూల్ ఆఫ్ బిజినెస్‌ నుండి ఎంబిఏ సంపాదించాడు. తన విశ్వవిద్యాలయ విద్యకు కావలసిన డబ్బుకోసం ఫర్నేస్‌లు, ఎయిర్ కండీషనర్‌లను అమ్మేసిన వాత్స  తో విదేశాలకు వెళ్ళాడు. 

## వృత్తిరంగం
గ్రాడ్యుయేషన్ తర్వాత, బీమా కంపెనీ కాన్ఫెడరేషన్ లైఫ్‌లో పనిచేశాడు. 1984లో తన మాజీ బాస్ టోనీ హాంబ్లిన్‌తో కలిసి హాంబ్లిన్ వాత్స ఇన్వెస్ట్‌మెంట్ కౌన్సెల్ అనే పెట్టుబడి సంస్థను ప్రారంభించాడు. నష్టాల్లో ఉన్న ఒక చిన్న కెనడియన్ ట్రక్కింగ్ బీమా కంపెనీ అయిన మార్కెల్ ఫైనాన్షియల్‌ను 1985లో స్వాధీనం చేసుకొని దానికి ఫెయిర్‌ఫాక్స్ ఫైనాన్షియల్ హోల్డింగ్స్ అని పేరు పెట్టాడు. 2012లో సంవత్సరానికి $8 బిలియన్ల వార్షిక ఆదాయాన్ని చేరుకున్న కంపెనీని అభివృద్ధి చేయడంలో వాత్స సహాయం చేశాడు. 2001 నుండి పెట్టుబడిదారుల సమావేశాలను నిర్వహించాడు.

## నిర్వర్తించిన పదవులు
* 2009 జూన్ నెలలో యూనివర్సిటీ ఆఫ్ వాటర్‌లూకి తొమ్మిదవ ఛాన్సలర్‌గా నియమితుడయ్యాడు.
* 2015లో ఆర్డర్ ఆఫ్ కెనడా సభ్యునిగా ఎంపికయ్యాడు.
* 2017 సెప్టెంబరులో హురాన్ యూనివర్సిటీ కాలేజీకి మొదటి ఛాన్సలర్‌గా ఎన్నికయ్యాడు.

## మూలాలు

## బయటి లింకులు
* ఫెయిర్‌ఫాక్స్ ఫైనాన్షియల్ - కార్పొరేట్ 
* http://www.bengrahaminvesting.ca/About_Us/advisory_board.htm
* MarketVisual.com - వి ప్రేమ్ వాట్సా - ప్రత్యక్ష సంబంధాలు 

వర్గం:జీవిస్తున్న ప్రజలు
వర్గం:1950 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:పద్మశ్రీ పురస్కారం పొందిన తెలంగాణ వ్యక్తులు
జనగామ రెవెన్యూ డివిజను

**జనగాం రెవెన్యూ డివిజను**, తెలంగాణ రాష్ట్రం, జనగాం జిల్లాలోని ఒక పరిపాలనా విభాగం. జనగామ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం జనగాం పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను భువనగిరి లోక్‌సభ నియోజకవర్గం, జనగాం శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
జనగాం డివిజనులోని మండలాలు:

## మూలాలు

వర్గం:జనగామ జిల్లా
వర్గం:జనగామ జిల్లా రెవెన్యూ డివిజన్లు
ఫర్జాన్‌గూడ

**ఫర్జాన్‌గూడ** తెలంగాణ రాష్ట్రం, మేడ్చల్ జిల్లా, అల్వాల్ మండలానికి చెందిన పట్టణ ప్రాంతం. సికింద్రాబాదుకు ఏడు కిలోమీటర్ల దూరంలో ఉన్న ఈ ప్రాంతం నివాస, వ్యాణిజ్య కేంద్రంగా నిలుస్తోంది.

## సమీపగ్రామాలు
అల్వాల్, లోతుకుంట, దమ్మాయిగూడ, మాచ బొల్లారం, యాప్రాల్‌ మొదలైన గ్రామాలు ఇక్కడికి సమీపంలో ఉన్నాయి.

## రవాణావ్యవస్థ
తెలంగాణ రాష్ట్ర రోడ్డు రవాణా సంస్థ ఫర్జాన్‌గూడ నుండి నగరంలోని వివిధ ప్రాంతాలకు బస్సులను నడుపుతుంది. అంతేకాకుండా ఫర్జాన్‌గూడకు 7 కిలోమీటర్ల దూరంలో సికింద్రాబాద్ రైల్వే స్టేషను, 12 కిలోమీటర్ల దూరంలో బేగంపేట విమానాశ్రయం, 40 కిలోమీటర్ల దూరంలో రాజీవ్ గాంధీ అంతర్జాతీయ విమానాశ్రయం ఉన్నాయి.

## మూలాలు

## వెలుపలి లంకెలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
సత్యేంద్ర కుమార్ జైన్

**సత్యేందర్ కుమార్ జైన్** భారతదేశానికి చెందిన ఆర్కిటెక్ట్, ఆమ్ ఆద్మీ పార్టీకి చెందిన రాజకీయ నాయకుడు. ఆయన ఢిల్లీలోని షాకూర్ బ‌స్తీ అసెంబ్లీ నియోజకవర్గం నుండి మూడుసార్లు ఎమ్మెల్యేగా గెలిచి అరవింద్ కేజ్రివాల్ మంత్రివర్గంలో ఆరోగ్యం & కుటుంబ సంక్షేమం, పరిశ్రమలు, గృహం, విద్యుత్, నీరు, పట్టణాభివృద్ధి, నీటిపారుదల & వరద నియంత్రణ శాఖల మంత్రిగా బాధ్యతలు నిర్వహించాడు. 
## జననం, విద్యాభాస్యం
సత్యేందర్ జైన్ ఉత్తరప్రదేశ్‌ రాష్ట్రం, బాగ్‌పత్ జిల్లా, కిర్తల్ గ్రామంలో 1964 అక్టోబర్ 3న జన్మించాడు. ఆయన ఢిల్లీలోని రామ్‌జాస్ పాఠశాలలో పాఠశాల విద్యను పూర్తి చేసి, ఇండియన్ ఇన్‌స్టిట్యూట్ ఆఫ్ ఆర్కిటెక్ట్స్ నుండి ఆర్కిటెక్చర్‌లో గ్రాడ్యుయేషన్ పూర్తి చేశాడు.

## రాజకీయ జీవితం
సత్యేందర్ జైన్ అవినీతికి వ్యతిరేకంగా అన్నా హజారే చేప్పట్టిన ఉద్యమంలో పాల్గొని ఆ తర్వాత అరవింద్ కేజ్రివాల్ ఏర్పాటు చేసిన ఆమ్ ఆద్మీ పార్టీ ద్వారా రాజకీయాల్లోకి  వచ్చాడు. సత్యేందర్ జైన్ 2013లో జరిగిన ఢిల్లీ అసెంబ్లీ ఎన్నికల్లో షకూర్ బస్తీ నియోజకవర్గం నుండి తొలిసారి ఎమ్మెల్యేగా గెలిచి అరవింద్ కేజ్రివాల్ మంత్రివర్గంలో 2013 డిసెంబరు 28 నుండి 2014 ఫిబ్రవరి 14 వరకు ఆరోగ్యం & కుటుంబ సంక్షేమం, గురుద్వారా ఎన్నికలు, పరిశ్రమల మంత్రిగా పనిచేశాడు. ఆయన 2015లో జరిగిన ఎన్నికల్లో రెండవసారి ఎమ్మెల్యేగా ఎన్నికై 2015 ఫిబ్రవరి 4 నుండి 2020 ఫిబ్రవరి 13 వరకు ఆరోగ్యం & కుటుంబ సంక్షేమం, పరిశ్రమలు, గృహం, PWD, విద్యుత్, నీరు, పట్టణాభివృద్ధి, నీటిపారుదల & వరద నియంత్రణ రవాణా శాఖల మంత్రిగా పనిచేశాడు.

సత్యేందర్ జైన్ 2020లో జరిగిన ఢిల్లీ అసెంబ్లీ ఎన్నికల్లో ఆయన వరుసగా మూడోసారి ఎమ్మెల్యేగా ఎన్నికై అరవింద్ కేజ్రివాల్ మంత్రివర్గంలో ఆరోగ్య & కుటుంబ సంక్షేమం, పరిశ్రమలు, హోమ్, పి.డబ్ల్యూ.డి, పవర్, నీరు, పట్టణాభివృద్ధి, నీటిపారుదల & వరద నియంత్రణ, ఢిల్లీ ప్రభుత్వం ఎన్.సి.టి మంత్రిగా బాధ్యతలు నిర్వహించాడు.

## వివాదాలు
సత్యేంద్ర జైన్ కోల్‌కతాకు చెందిన ఓ కంపెనీకి అక్రమంగా డబ్బులు ట్రాన్స్‌ఫర్ చేసినట్లు మనీ లాండరింగ్ కేసులో ఈడీ విచారణ చేపట్టి నిర్ధారించి ఆయనపై సీబీఐ 2017లో ఎఫ్‌ఐఆర్ నమోదు చేసి దీని ఆధారంగా ఈడీ ఈ కేసు దర్యాప్తు కొనసాగిస్తూ హవాలా కేసులో ఎన్‌ఫోర్స్‌మెంట్ డైరెక్టరేట్ (ఈడీ) 2022 మే 30న అరెస్ట్ చేసింది.

## మూలాలు

వర్గం:1964 జననాలు
వర్గం:ఆమ్ ఆద్మీ పార్టీ రాజకీయ నాయకులు
నందితా దాస్

**నందితా దాస్** (జననం 7 నవంబర్ 1969) భారతదేశానికి చెందిన సినిమా నటి, దర్శకురాలు. ఆమె హిందీతో పాటు తెలుగు, తమిళ్, మలయాళం, ఒడియా, కన్నడ, రాజస్థానీ, బెంగాలీ, ఉర్దూ, ఆంగ్ల భాషల్లో 40కి పైగా సినిమాల్లో నటించి 2008లో ఫిరాక్ సినిమాకు దర్శకత్వం వహించింది. ఆమె 2005, 2013లో కేన్స్ ఫిల్మ్ ఫెస్టివల్ జ్యూరీ సభ్యురాలిగా రెండుసార్లు పనిచేశారు. 
## వివాహం
నందితా దాస్ సౌమ్య సేన్ ను 2002లో వివాహమాడి 2007లో విడాకులు తీసుకొని, నిర్మాత సుభోద్‌ మస్కరాను 2010 జనవరి 2న రెండో వివాహం చేసుకుంది. వారిద్దరూ 2017లో విడాకులు తీసుకుంది.

## నటించిన సినిమాలు

## దర్శకత్వం వహించిన సినిమాలు

## మూలాలు

## బయటి లింకులు
* 
*ఇంటర్వ్యూ 2003

వర్గం:1969 జననాలు
వర్గం:భారతీయ సినిమా నటీమణులు
కృష్ణ చైతన్య

**కృష్ణ చైతన్య** తెలుగు సినీరంగానికి చెందిన పాటల రచయిత, దర్శకుడు. ఆయన 2010లో బృందావనం సినిమా ద్వారా పాటల రచయితగా, 2014లో రౌడీ ఫెలో సినిమాతో దర్శకుడిగా సినీరంగంలోకి అడుగుపెట్టాడు.
## పాటల రచయితగా

## దర్శకుడిగా

## మూలాలు

## బయటి లింకులు
* 

వర్గం:1982 జననాలు
వర్గం:తెలుగు సినిమా దర్శకులు
వర్గం:తెలుగు సినిమా పాటల రచయితలు
2022 రాజ్యసభ ఎన్నికలు

భారత పార్లమెంట్ ఎగువ సభ అయిన రాజ్యసభలో పదవీ విరమణ చేసిన సభ్యులను ఎన్నుకోవడానికి 2022 సంవత్సరంలో ఖాళీ అయిన స్థానాలకు 2022లో రాజ్యసభ ఎన్నికలు నిర్వహించారు. రాజ్యసభకు 15 రాష్ట్రాలలో 57 రాజ్యసభ ఎంపీ సీట్లకు జూన్‌ 10 ఎన్నికలు నిర్వహించాలని కేంద్ర ఎన్నికల సంఘం (ఈసీ) నిర్ణయించింది. జూన్‌ 10 ఉదయం 9 నుంచి సాయంత్రం 4 గంటల వరకు పోలింగ్‌ జరుగుతుంది. పోలింగ్‌ ముగిసిన గంట తర్వాత ఓట్లు లెక్కిస్తారు.

ప్రస్తుతానికి రాజ్యాంగం ఎగువ సభలో గరిష్ఠంగా 250 మంది సభ్యులకు చోటు కల్పిస్తున్నారు. వారిలో 238 మంది సింగిల్‌ ట్రాన్స్‌ఫరబుల్‌ ఓట్‌ల విధానం ద్వారా ఎన్నుకోబడతారు. అయితే 12 మంది సభ్యులను సంగీతం, క్రీడలు, ఆర్థిక శాస్త్రం, ఇతర వివిధ రంగాల నుంచి రాష్ట్రపతి నామినేట్ చేస్తారు. రాజ్యసభ సభ్యుల పదవీకాలం ఆరు సంవత్సరాలు ఉంటుంది. మొత్తం సభ్యులలో మూడింట రెండు వంతుల మంది ప్రతి రెండు సంవత్సరాలకు పదవీ విరమణ చేస్తారు.

## రాష్ట్రాల వారీగా ఎన్నికల జాబితా

#### [[తెలంగాణ]]

#### ఉప ఎన్నిక
* 2021 డిసెంబరు 4, బండాప్రకాశ్‌ ముదిరాజ్‌ రాజీనామాతో ఏర్పడిన ఖాళీ

#### బీహార్

* 2021 డిసెంబరు 26న మహేంద్ర ప్రసాద్ మరణించారు

#### ఒడిషా

* 2022 ఏప్రిల్ 27న, సుభాష్ చంద్ర సింగ్ కటక్ మేయర్‌గా ఎన్నికయ్యారు.

#### త్రిపుర

* 2022 జూన్ 26న మాణిక్ సాహా త్రిపుర శాసనసభకు ఎన్నికయ్యారు.

#### ఆంధ్రప్రదేశ్

#### కర్ణాటక

#### రాజస్థాన్‌

#### అస్సాం

#### హిమాచల్ ప్రదేశ్

#### కేరళ

#### నాగాలాండ్

#### త్రిపుర

#### పంజాబ్

#### ఛత్తీస్‌గఢ్

#### మధ్యప్రదేశ్

#### తమిళనాడు

#### ఒడిషా

#### మహారాష్ట్ర

#### ఉత్తర ప్రదేశ్

#### ఉత్తరాఖండ్

#### బీహార్

#### జార్ఖండ్

#### హర్యానా

### నామినేటెడ్ సభ్యులు

## మూలాలు

## వెలుపలి లంకెలు

వర్గం:రాజ్యసభ
వర్గం:భారతదేశంలో రాజ్యసభ ఎన్నికలు
వర్గం:2022 ఎన్నికలు
సురేష్ ప్రభు

**సురేశ్ ప్రభు** భారతదేశానికి చెందిన రాజకీయ నాయకుడు. ఆయన నాలుగుసార్లు లోక్‌సభకు ఎన్నికై, కేంద్రంలో 2000 నుంచి 2002 వరకు వాజపేయి ప్రభుత్వంలో విద్యుత్‌ శాఖ మంత్రిగా, 2017లో జరిగిన మంత్రివర్గ పునర్వ్యవస్థీకరణలో వాణిజ్య, పరిశ్రమల శాఖ మంత్రిగా, రైల్వే మంత్రిగా, పౌర విమానయాన శాఖ మంత్రిగా కేంద్ర వాణిజ్య శాఖల మంత్రిగా పని చేశాడు.
## నిర్వహించిన పదవులు
*1995-96	- తొలి మహారాష్ట్ర ఫైనాన్స్ కమిషన్ చైర్మన్ 
*1996 - లోక్‌సభకు తొలిసారి ఎంపీగా ఎన్నిక 
* 16 మే 1996 నుండి 1 జూన్ 1996 - వాణిజ్య, పరిశ్రమల శాఖ మంత్రి
*1998 - లోక్‌సభకు 2వసారి ఎంపీగా ఎన్నిక 
*19 మార్చి 1998 నుండి 13 అక్టోబర్ 1999 - అటవీ, పర్యావరణ శాఖ మంత్రి
*1999 - లోక్‌సభకు 3వసారి ఎంపీగా ఎన్నిక 
*13 అక్టోబర్ 1999 నుండి 29 సెప్టెంబర్ 2000 - ఎరువులు, రసాయనాల శాఖ మంత్రి
*30 సెప్టెంబర్ 2000 నుండి 8 మే 2002 - విద్యుత్‌ శాఖ మంత్రి
*9 మే 2002 నుండి 30 జూన్  2002 - భారీ పరిశ్రమలు మంత్రిగా అదనపు భాద్యతలు  
*1 జులై 2002  నుండి  24 ఆగష్టు 2002 - విద్యుత్‌ శాఖ మంత్రి
*2004  - లోక్‌సభకు 4వసారి ఎంపీగా ఎన్నిక
*2014 - హర్యానా నుంచి రాజ్యసభకు ఎన్నిక 
*9 నవంబర్ 2014 నుండి 3 సెప్టెంబర్ 2017 - రైల్వే మంత్రి 
*22 జూన్ 2016 నుండి  21 జూన్  2022  - రాజ్యసభ సభ్యుడు, ఆంధ్రప్రదేశ్ నుండి 
*3 సెప్టెంబర్ 2017 నుండి 30 మే 2019 - వాణిజ్య, పరిశ్రమల శాఖ మంత్రి
*12 మార్చి 2018 నుండి 30 మే 2019 - పౌర విమానయాన శాఖ మంత్రి

## మూలాలు

## బయటి లింకులు
* 

వర్గం:లోక్‌సభ సభ్యులు
వర్గం:1953 జననాలు
వర్గం:భారతీయ జనతా పార్టీ రాజకీయ నాయకులు
9 అవర్స్

**9 అవర్స్** 2022లో తెలుగులో  విడుదలైన పీరియాడికల్ డ్రామా వెబ్ సిరీస్. ఫస్ట్ ఫ్రేమ్ ఎంట‌ర్‌టైన్‌మెంట్స్ బ్యానర్‌పై రాజీవ్ రెడ్డి వై, సాయిబాబు జాగర్లమూడి నిర్మించిన ఈ సినిమాకు క్రిష్ షో రన్నర్‌గా వ్యవహరించగా నిరంజన్ కౌషిక్, జాకోబ్ వర్గీస్ దర్శకత్వం వహించారు. తారకరత్న, అజయ్, వినోద్ కుమార్, మధు శాలిని, రవి వర్మ, ప్రీతి అస్రానీ ప్రధాన పాత్రల్లో నటించిన ఈ వెబ్ సిరీస్ డిస్నీ ఫ్లస్ హాట్ స్టార్ ఓటీటీలో జూన్ 2న విడుదలైంది.
## నటీనటులు
*తారకరత్న
*అజయ్
*వినోద్ కుమార్
*మధు శాలిని
*రవి వర్మ
* శ్రీతేజ్
*ప్రీతి అస్రానీ
*రవిప్రకాశ్
* బెనర్జీ  
*సమీర్
* అంకిత్ కొయ్య

## మూలాలు

వర్గం:2022 తెలుగు వెబ్సిరీస్‌
రజత్ పాటిదార్

**రజత్‌ పాటిదార్‌** భారతదేశానికి చెందిన క్రికెట్ క్రీడాకారుడు. ఆయన దేశవాళీ క్రికెట్ లో మధ్య ప్రదేశ్‌ తరపున  2020 నుండి  2022 సీజన్‌ వరకు ఆర్‌సీబీ జట్టులో సభ్యుడిగా ఉండి ఐపీఎల్‌-2022లో లక్నో సూపర్ జెయింట్స్తో జరిగిన ఎలిమినేటర్‌ మ్యాచ్‌లో 54 బంతుల్లోనే 112 పరుగులు చేసి ఆర్‌సీబీ విజయంలో కీలక పాత్ర పోషించాడు.
## క్రీడా జీవితం
రజత్ పాటిదార్  2015 అక్టోబర్‌ 30న రంజీ ట్రోఫీలో,  8 జనవరి 2018న జోనల్ T20 లీగ్‌లో మధ్యప్రదేశ్ తరపున ట్వంటీ20 ద్వారా అరంగేట్రం చేశాడు. ఆయన 2018-19 రంజీ ట్రోఫీలో మధ్యప్రదేశ్ తరపున ఎనిమిది మ్యాచ్‌లలో 713 పరుగులు చేసి అత్యధిక పరుగుల స్కోరర్‌గా నిలిచాడు. రజత్ ను ఫిబ్రవరి 2021లో, 2021 ఇండియన్ ప్రీమియర్ లీగ్‌కు ముందు జరిగిన ఐపీఎల్ వేలంలో రాయల్ ఛాలెంజర్స్ బెంగళూరు కొనుగోలు చేసింది.

## మూలాలు

వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:మధ్య ప్రదేశ్ క్రికెట్ క్రీడాకారులు
రైటర్

**రైటర్** 2022లో విడుదలైన తెలుగు సినిమా.  తమిళంలో 2012లో  'రైటర్'  పేరుతో విడుదలైన ఈ సినిమాను తెలుగులో అదే పేరుతో డబ్బింగ్ చేసి విడుదల చేశారు. నీలం ప్రొడక్షన్స్, గోల్డెన్ రేషియో ఫిలిమ్స్, లిటిల్ రెడ్ కార్ ఫిలిమ్స్, జెట్టి ప్రొడక్షన్స్ బ్యానర్‌లపై పా రంజిత్, అభయానంద సింగ్, పియూష్ సింగ్, అదితి ఆనంద్ నిర్మించిన ఈ సినిమాకు ఫ్రాంక్లిన్ జాకబ్ దర్దకత్వం వహించగా సముద్రఖని, ఇనేయ, మహేశ్వరి, లిజ్జీ ఆంటోనీ ప్రధాన పాత్రల్లో నటించిన ఈ సినిమాను మే 27న ఆహా ఓటీటీలో విడుదల చేశారు.
## కథ
రంగరాజు (సముద్రఖని) అనకాపల్లికి చెందిన పోలీస్ స్టేషన్‌లో రైట‌ర్‌గా పనిచేస్తూ ఉంటాడు. పోలీసు వ్యవస్థలో ఉన్న‌తాధికారుల ఆధిప‌త్య‌ధోర‌ణి, ఒత్తిడిల వ‌ల్ల కిందిస్థాయి పోలీస్ ఉద్యోగులు ఇబ్బందులు ఎదుర్కొంటున్నార‌ని, వారంద‌రికోసం ఒక యూనియన్ ఏర్పాటు చేయాలనుకుంటాడు, కానీ యూనియ‌న్ ఏర్పాటును పై అధికారులు అత‌డిని ఇబ్బందుల‌కు గురి చేస్తూ విశాఖపట్నానికి బదిలీ చేస్తారు. 

విశాఖపట్నంలో  దేవ కుమార్ (హరీష్ కృష్ణన్) అనే పి.హెచ్.డి స్టూడెంట్‌ను పోలీసులు అరెస్ట్ చేసి అతడిపై నక్సలైట్ అనే ముద్ర వేసి జైలుకు పంపాలి అని పోలీసులు కుట్ర చేస్తురని రంగస్వామికి తెలుస్తుంది. దేవ‌కుమార్‌పై పోలీసులు అక్ర‌మంగా ఎందుకు కేసు పెట్టారు? అత‌డు చేసిన త‌ప్పేమిటి? దేవకుమార్‌ను విడిపించే ప్ర‌య‌త్నంలో  రంగరాజుకు ఎదురైన పరిస్థితులు ఏంటి?  చివరికి ఏమైంది అనేదే మిగతా సినిమా కథ.
## నటీనటులు

*సముద్రఖని
*ఇనేయ
*మహేశ్వరి
*లిజ్జీ ఆంటోనీ
*సుబ్రమణ్యం శివ
*హరికృష్ణన్ అన్బు దురై
* దిలీపన్
*జీఎం సుందర్
*మెర్కు తొడార్చి మలై ఆంటోనీ 

## సాంకేతిక నిపుణులు
*బ్యానర్:  నీలం ప్రొడక్షన్స్ గోల్డెన్ రేషియో ఫిలిమ్స్లిటిల్ రెడ్ కార్ ఫిలిమ్స్జెట్టి ప్రొడక్షన్స్
*నిర్మాత:  పా. రంజిత్అభయానంద్ సింగ్పీయూష్ సింగ్అదితి ఆనంద్ 
*కథ, స్క్రీన్‌ప్లే, దర్శకత్వం: ఫ్రాంక్లిన్ జాకబ్  
*సినిమాటోగ్రఫీ: ప్రతీప్ కాళీరాజా 
*సంగీతం: గోవింద్ వసంత
*మాటలు : వేణుబాబు చుండి
*పాటలు : గోసాల రాంబాబు

## మూలాలు

## బయటి లింకులు
* 

వర్గం:2022 తెలుగు సినిమాలు
పేర్ల శివారెడ్డి

**పేర్ల శివారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1978లో కమలాపురం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
పేర్ల శివారెడ్డి  1978లో కమలాపురం నియోజకవర్గం  నుండి  స్వతంత్ర అభ్యర్థిగా పోటీ చేసి తన సమీప ప్రత్యర్థి జనతా పార్టీ అభ్యర్థి ఉటుకూరి రామిరెడ్డి పై 1720 ఓట్లతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.  
## మరణం
పేర్ల శివారెడ్డి అనారోగ్యంతో అస్వ‌స్థ‌కు గురై ప్రొద్దుటూరులోని ఓ ప్రైవేట్ ఆసుప‌త్రిలో ఐసీయూలో చికిత్స పొందుతూ 2020 మే 8న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:వైఎస్‌ఆర్ జిల్లా వ్యక్తులు
వర్గం:1937 జననాలు
వర్గం:2020 మరణాలు
ఎస్కేప్ లైవ్

**ఎస్కేప్ లైవ్** 2022లో విడుదలైన వెబ్‌ సీరిస్. వన్ లైఫ్ స్టూడియో బ్యానర్‌పై గాయత్రీ గిల్, రాహుల్ కుమార్ తివారీ, సిద్ధార్థ్ కుమార్ తివారీ నిర్మించిన ఈ సినిమాకు  సిద్దార్థ్ తివారీ దర్శకత్వం వహించాడు. సిద్ధార్థ్, జావేద్ జాఫేరి, వాలుస్చా డి సౌజా, ప్లాబితా బోర్తకూర్ ప్రధాన పాత్రల్లో నటించిన ఈ సినిమాను మే 27న డిస్నీ+ హాట్‌స్టార్ ఓటీటీలో రెండు ఎపిసోడ్స్ ను మే 20 & మే 27న విడుదల చేశారు. 
## నటీనటులు

*సిద్ధార్థ్ - కృష్ణ రంగస్వామి   
*జావేద్ జాఫేరీ - రవి  
*వాలుషా డి సౌసా - గియా బోస్‌ 
*సుమేద్ ముద్గాల్కర్ - డార్క్ ఏంజెల్ అకా డార్కీ 
*ప్లాబితా బోర్తకూర్ - హినా అకా ఫెటిష్ గర్ల్‌ 
* రోహిత్ చందేల్ - రాజ్‌కుమార్ అకా మీనా 
*ఆద్య శర్మ - రాణి సింగ్ అకా డాన్స్ రాణి 
* శ్వేతా శర్మ - సునైనా 
*రిత్విక్ సాహోర్ - నీలేష్ సోనావానే \ ఆమ్చా స్పైడర్‌ 
*స్వస్తిక ముఖర్జీ - మాలా  
*అలేఖ్ సంగల్ - బల్దేవ్‌ 
*గీతిక విద్యా ఓహ్లాన్ - సీత 
*జగ్జీత్ సంధు - నందు  
*మల్లికా సింగ్ - శ్రీని రంగస్వామి 
*శరత్ సక్సేనా - రాజ్‌కుమార్ తండ్రి 
*సంజయ్ నార్వేకర్ - ఆమ్చా తండ్రి  
*స్మితా తాంబే - ఆమ్చా తల్లి 
*అరుంధతి నాగ్ - లక్ష్మీ తల్లి
*అనఘ్ జైన్ - ధృవ్‌ 
*అశ్విన్ ముశ్రన్ - జోగి బల్లా / ధృవ్ తండ్రి 
*అదితి గోవిత్రికర్ - మీనాల్ భల్లా / ధ్రువ్ తల్లి 
*ఆకాంక్ష సింగ్ - దేవ్నా 
*కునాల్ ఠక్కర్ - కునాల్ (CTO) 
*ఖుమాన్ - తాషి  

## మూలాలు

## బయటి లింకులు
* 
* ఎస్కేప్ లైవ్  డిస్నీ ప్లస్ హాట్‌స్టార్ ఓటీటీలో
చంద్రగూప్ (పాకిస్తాన్ లోని అగ్నిపర్వతం)

**చంద్రగుప్** అనేది పాకిస్తాన్‌లోని బలూచిస్తాన్‌లోని హింగోల్ నేషనల్ పార్క్‌లో ఉన్న క్రియాశీల మట్టి అగ్నిపర్వతం. దీనిని చంద్రకూప్ అని కూడా పిలుస్తారు, ఈ అగ్నిపర్వతంను హిందువులు పవిత్రమైనదిగా భావిస్తారు, శ్రీ హింగ్లాజ్ మాత ఆలయానికి వెళ్లే యాత్రికులు ఈ స్థలాన్ని తప్పక దర్శించుకుంటారు. 
## చరిత్ర
చంద్రగుప్ మట్టి అగ్నిపర్వతం హిందూ దేవుడైన శివుని స్వరూపంగా పూజించబడుతుంది. దీనిని బాబా చంద్రగుప్ అని కూడా పిలుస్తారు. అగ్నిపర్వతం వద్దకు వెళ్లే యాత్రికులు బాబా చంద్రకూప్‌కు నివాళులర్పించిన తర్వాత మాత్రమే శ్రీ హింగ్లాజ్ మాత ఆలయంలోకి ప్రవేశించాలని నమ్ముతారు. ఇక్కడ సాంప్రదాయకంగా, యాత్రికులు రాత్రంతా మేల్కొని ఉంటారు, ఉపవాసం ఉండి, మరుసటి రోజు విరమించుకుని, చంద్రకూప్ పర్వతంపైకి ఎక్కుతారు. బాబా చంద్రకూప్‌కు రోటీని నైవేద్యంగా అందిస్తారు.  ఈ రోజుల్లో, కొబ్బరికాయలు, తమలపాకులు, పప్పు కూడా అందిస్తున్నారు.  అగ్నిపర్వతం శిఖరం వద్ద, యాత్రికులు తమ పూర్తి పేరు, మూలం ప్రదేశంతో తమను తాము పరిచయం చేసుకుంటారు.  బురద బుడగలు, గాలి ప్రతిచర్యను బట్టి, యాత్రికుల పాపాలు క్షమించబడతాయో లేదో చరిదార్ చెప్పగలడు.
## మూలాలు

వర్గం:దేవాలయాలు
వర్గం:పాకిస్తాన్
వర్గం:అగ్ని పర్వతాలు
కూనపరెడ్డి రాఘవేంద్రరావు

**కూనపరెడ్డి రాఘవేంద్రరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో పెనుగొండ నియోజకవర్గం (ప్రస్తుతం ఆచంట నియోజకవర్గం) నుండి స్వతంత్య అభ్యర్థిగా పోటీ చేసి ఎమ్మెల్యేగా గెలిచాడు.
## రాజకీయ జీవితం
కూనపరెడ్డి రాఘవేంద్రరావు అలియాస్ చినబాబు 1999లో పెనుగండ అసెంబ్లీ నియోజకవర్గం నుండి స్వతంత్ర అభ్యర్థిగా పోటీ చేసి గెలిచి తొలిసారి ఎంఎల్ఎగా ఎన్నికయ్యాడు. ఆయన ఆ తరువాత తెలుగుదేశం పార్టీలో చేరి 2004 అసెంబ్లీ ఎన్నికల్లో టీడీపీ తరపున పోటీ చేసి ఓడిపోయాడు. చినబాబు 2009లో ప్రజారాజ్యం పార్టీలో చేరి ఆ పార్టీ కాంగ్రెస్ పార్టీలో విలీనం అవడంతో ఆయన 2014లో వైఎస్సార్ కాంగ్రెస్ పార్టీలో చేరి వైసిపి ఆచంట నియోజకవర్గం కన్వీనర్‌గా  పని చేశాడు.
## మరణం
కూనపరెడ్డి రాఘవేంద్రరావు (చినబాబు)  అనారోగ్యంతో బాధపడుతూ 2020 సెప్టెంబర్ 3న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:2020 మరణాలు
వర్గం:1944 జననాలు
దావత్ (తెలంగాణ కథ 2017)

**దావత్** అనేది సింగిడి (తెలంగాణ రచయితల సంఘం) ప్రచురించిన పుస్తకం. తెలంగాణ కథా సిరీస్ లో భాగంగా ప్రచురించబడిన ఐదవ పుస్తకం ఇది. 2017లో వెలువడిన కథలలో నుంచి తెలంగాణ రచయితలు రాసిన 13 మంచి కథలతో ఈ సంకలనంగా వెలువడింది.

## సంపాదకులు

* సంగిశెట్టి శ్రీనివాస్
* డా. వెల్దండి శ్రీధర్

## కథల నేపథ్యం
ఆవయవ దానం నేపథ్యంలో 'దానం' (కె.వి. మన్ ప్రీతమ్) కథ, దున్నేవాడితే భూమి అన్న నేపథ్యంలో 'పచ్చశీర' (హుమాయిన్ సంఘీర్) కథ, రజాకార్ల అన్యాయాలు-అకృత్యాల నేపథ్యంలో 'బర్రెంత చెట్లు.. ఓ యాది' (డా. సరోజన బండ) కథ, స్త్రీ శక్తి నేపథ్యంలో 'ద్వాలి' (సమ్మెట ఉమాదేవి) కథ, సంచార జాతుల వారిని ప్రభుత్వ చేరదీసి వారికి ఉపాధిని చూపించాలనే నేపథ్యంలో 'రంగులగూడు' (వజ్జీరు ప్రదీపు) కథ, నోట్లరద్దు వల్ల సామాన్య ప్రజలు ఎంత కష్టపాడ్డారనే నేపథ్యంలో 'పెద్దనోటు' (మేరెడ్డి యాదగిరిరెడ్డి) కథ, బతుకమ్మ పండుగ-మానవ సంబంధాల నేపథ్యంలో 'తల్లిగారిల్లు' (చందు తులసి) కథ, ఆరె కటికల జీవిత నేపథ్యంలో 'లచ్చుంబాయి' (రూప్ కుమార్ డబ్బీకార్) కథ, వైద్య విద్య చదివిన విద్యార్థులు కూడా స్త్రీల పట్ల వారి శరీర ధర్మాల పట్ల చూపే అవహేళన నేపథ్యంలో 'నాలుగేళ్ళ చదువు' (వేముగంటి ధీరజ్ కశ్యప్) కథ, ముస్లిం కుటుంబాలలో భర్త ఆధిపత్యం-నిరంకుశ ధోరణులు-ఏకపక్ష విధానాల నేపథ్యంలో 'పంఛీ ఔర్ పింజ్రా' (నస్రీన్ ఖాన్) కథ, తాగుబోతు భర్త పెట్టే బాధలు పడలేక భాత్య ఆత్మహత్య చేసుకుంటే ఆ తరువాత పరిణామాలు ఎలా ఉంటాయోనన్న నేపథ్యంలో 'ఊరి మీద ఉరితాడు' (స్కైబాబా) కథ, అనుకోకుండా ఒక ఫంక్షన్ లో కలిసిన యువతీయువకుల మధ్య కొనసాగే దోబూచులాట నేపథ్యంలో 'బోర్లించిన చెప్పు' (పూడూరి రాజిరెడ్డి) కథ, యువతీయువకుల మధ్య సాగే ప్రేమ నేపథ్యంలో 'సముద్రం నిద్రపోదు' (కిరణ్ చర్ల) కథ రాయబడ్డాయి.

## విషయసూచిక

## ఆవిష్కరణ
2018, నవంబరు 14న హైదరాబాదులోని సుందరయ్య విజ్ఞాన కేంద్రంలో ఈ పుస్తకావిష్కరణ జరిగింది.

## మూలాలు

వర్గం:2017 పుస్తకాలు
వర్గం:కథా సంకలనాలు
వర్గం:తెలంగాణ
భీమ్ సింగ్ (రాజకీయ నాయకుడు)

**భీమ్ సింగ్** (1941 ఆగస్టు 17 - 2022 మే 31) జమ్మూ కాశ్మీర్ నేషనల్ పాంథర్స్ పార్టీ (JKNPP) వ్యవస్థాపకుడు. ఆయన మానవ హక్కుల నేత. రచయిత. సుప్రీంకోర్టు బార్ అసోసియేషన్ సీనియర్ కార్యవర్గ సభ్యుడిగా భీంసింగ్ సుపరిచితుడు.

## రాజకీయ జీవితం
కాంగ్రెస్ పార్టీతో రాజకీయాల్లో అడుగుపెట్టిన భీమ్ సింగ్ అంచెలంచెలుగా ఎదుగుతూ ఆ పార్టీ జాతీయ ప్రధాన కార్యదర్శిగా కూడా పనిచేశారు. 1982లో కాంగ్రెస్‌కు రాజీనామా చేసిన ఆయన జమ్మూ కాశ్మీర్ నేషనల్ పాంథర్స్ పార్టీని స్థాపించారు. 2002లో జమ్మూకశ్మీర్‌కు జరిగిన అసెంబ్లీ ఎన్నికల్లో జె.కె.ఎన్.పి.పి నాలుగు స్థానాలు కైవసం చేసుకుంది. పాలస్తీనా నేత అరాఫత్, క్యూబా విప్లవ నేత ఫెడెల్ కాస్ట్రో, సద్దాం హుస్సేన్, లిబియా నియంత గడాఫీతో భీంసింగ్‌కు సన్నిహిత సంబంధాలు ఉన్నాయి.

## గుర్తింపు
భీమ్ సింగ్ డోగ్రీ ప్రమోషన్ కౌన్సిల్ కన్వీనర్. డోగ్రీ భాష, సంస్కృతి, చరిత్రకు చేసిన కృషికి 2011లో డోగ్రా రతన్ అవార్డు అందుకున్నారు.

## మరణం
కొద్దికాలంగా అనారోగ్యంతో బాధపడుతున్న 81 ఏళ్ళ భీమ్ సింగ్ జమ్మూకశ్మీర్‌లోని ఓ ఆసుపత్రిలో చికిత్స పొందుతూ 2022 మే 31న తుదిశ్వాస విడిచారు. ఆయనకు భార్య జయ మాల, కుమారుడు అంకిత్ లవ్ (గ్రేట్ బ్రిటన్‌లోని వన్ లవ్ పార్టీ నాయకుడు) ఉన్నారు.

## మూలాలు


వర్గం:2022 మరణాలు
వర్గం:జమ్మూ కాశ్మీర్ నేషనల్ పాంథర్స్ పార్టీ రాజకీయ నాయకులు
వర్గం:జమ్మూ కాశ్మీర్ శాసనసభ సభ్యులు
వర్గం:భారత జాతీయ కాంగ్రెస్ నాయకులు
వర్గం:జమ్మూ కాశ్మీర్ లోక్ సభ సభ్యులు
ఇందిరా మౌంట్

**ఇందిరా మౌంట్,** అంటార్కిటిక్ మహాసముద్రంలో సముద్రంతర్భాగంలో ఉన్న పర్వతం. 1981-82 లో, ఎం.వి.పోలార్ సర్కిల్ నౌకలో భారతదేశం అంటార్కిటికాకు చేసిన మొదటి యాత్రలో మారిషస్ నుండి అంటార్కిటికాకు వెళ్తూండగా బృందం దీన్ని కనుక్కుంది.  భారత మాజీ ప్రధాని ఇందిరా గాంధీ పేరు మీద దీనికి ఇందిరా మౌంట్ అని పేరు పెట్టారు.

సముద్రం అడుగు నుండి 1000 మీటర్లు, అంతకంటే కంటే ఎత్తు ఉన్న ప్రదేశాన్ని సముద్ర పర్వతం అంటారు. ఇందిరా మౌట్ ఎత్తు 3,000 మీ. ఉంది. ఇప్పటి వరకూ కనుగొన్న అతిపెద్ద సముద్ర పర్వతాల్లో ఇది ఒకటి.

దాని విశేషాలను పరిశీలించిన బృందం, ఇది ఒక పర్వత శ్రేణిలో భాగమై ఉండవచ్చని భావించింది.  

## ఇవి కూడా చూడండి

* భారతీయ అంటార్కిటిక్ కార్యక్రమం
* జాతీయ ధ్రువ, మహాసముద్ర పరిశోధనా కేంద్రం
* మైత్రి
* భారతి

## మూలాలు

వర్గం:Coordinates on Wikidata
వర్గం:అంటార్కిటికా
వర్గం:అంటార్కిటికాలో భారతదేశ కార్యక్రమం
సుభాష్ చంద్ర గోయెంకా

**సుభాష్ చంద్ర గోయెంకా** (ఆగ్లం: Subhash Chandra Goenka) ఒక భారతీయ బిలియనీర్ మీడియా బారన్. ప్రముఖ మీడియా సంస్థ జీ నెట్ వర్క్, ఎస్సెల్ గ్రూప్ అధినేత.

రాజస్థాన్ లో నాలుగు రాజ్యసభ స్థానాలకు 2022 జూన్ 10న ఎన్నికలు జరగనున్న నేపథ్యంలో సుభాష్ చంద్ర భారతీయ జనతా పార్టీ నుండి రాజ్యసభ అభ్యర్థిగా నామినేషన్ దాఖలు చేశారు. ఆయన 2016లో హర్యానా నుంచి రాజ్యసభకు ఎన్నికయ్యారు.

## జీవిత ప్రస్థానం
హర్యానాలోని హిసార్ జిల్లా అడంపూర్‌లో 1950 నవంబరు 30న సుభాష్ చంద్ర జన్మించారు. అతని కుటుంబానికి ₹ 3.5 లక్షల అప్పు ఉండేది, అతను తిరిగి చెల్లించాల్సి వచ్చింది. సుభాష్ చంద్ర ఉన్నత విద్యను అభ్యసించడానికి అతని కుటుంబానికి అర్దిక స్తోమత లేదు. 1965లో పాఠశాల చదువు మధ్యలో ఆపేసి కుటుంబ వ్యాపారంలో చేరాడు. కమీషన్ ఏజెంట్ గా ఫుడ్ కార్పొరేషన్ ఆఫ్ ఇండియాకు బియ్యం సేకరించి సరఫరా చేసేవాడు. 1980లలో సుభాష్ చంద్ర ఎస్సెల్ ప్యాకేజింగ్ బ్రాండ్ పేరుతో టూత్‌పేస్ట్ వంటి వేగంగా కదిలే వినియోగ వస్తువుల సౌకర్యవంతమైన ప్యాకేజింగ్ కోసమై ప్లాస్టిక్ ట్యూబ్‌లు తయారు చేయడం ప్రారంభించాడు. 1992లో సుభాష్ చంద్ర హాంకాంగ్‌లోని స్టార్ టీవీతో కలిసి దేశంలో రెండవ ప్రైవేట్ వాణిజ్య టెలివిజన్ ఛానెల్ అయిన జీ టీవీని ప్రారంభించాడు. 2003లో భారతదేశంలో మొదటి ఉపగ్రహ టెలివిజన్ ప్రొవైడర్ అయిన డిష్ టీవీని సుభాష్ చంద్ర ప్రారంభించాడు.

## గుర్తింపు

* అంతర్జాతీయ ఎమ్మీ డైరెక్టరేట్ అవార్డు (2011)
* కెనడా ఇండియా ఫౌండేషన్, చంచ్లానీ గ్లోబల్ ఇండియన్ అవార్డు

## మూలాలు

వర్గం:మీడియా యజమానులు
వర్గం:భారతీయ బిలియనీర్లు
వర్గం:ఎస్సెల్ గ్రూప్
వర్గం:జీ ఎంటర్‌టైన్‌మెంట్ ఎంటర్‌ప్రైజెస్
వర్గం:ఇంటర్నేషనల్ ఎమ్మీ డైరెక్టరేట్ అవార్డు
వర్గం:బీహార్ వ్యాపారవేత్తలు
వర్గం:హర్యానా రాజ్యసభ సభ్యులు
వర్గం:భారతదేశంలో స్వతంత్ర రాజకీయ నాయకులు
ముద్రబోయిన వెంకటేశ్వర రావు

**ముద్రబోయిన వెంకటేశ్వర రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన గన్నవరం నియోజకవర్గం నుండి 2004లో ఎమ్మెల్యేగా గెలిచాడు.
## ఎమ్మెల్యేగా పోటీ
:

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:తెలుగుదేశం పార్టీ రాజకీయ నాయకులు
మైత్రి (పరిశోధన కేంద్రం)

అంటార్కిటిక్ పరిశోధన కార్యక్రమంలో భాగంగా అంటార్కిటికాలో భారతదేశం నిర్మించిన రెండవ శాశ్వత పరిశోధనా కేంద్రం, **మైత్రి**. దీన్ని **ఫ్రెండ్‌షిప్ రీసెర్చ్ సెంటర్** అని కూడా పిలుస్తారు. ఆ పేరును అప్పటి ప్రధాని ఇందిరా గాంధీ సూచించింది. 1984 డిసెంబరు చివరిలో డాక్టర్ బి.బి. భట్టాచార్య నేతృత్వంలో అక్కడ దిగిన భారతీయ పరిశోధక బృందం ఈ కేంద్రంపై పని మొదలుపెట్టింది. బృందంలో సర్జన్ అయిన స్క్వాడ్రన్ లీడర్ డి.పి. జోషి, క్యాంప్ మైత్రి లోని శిబిరానికి మొదటి క్యాంపు కమాండరు. మొదటి గుడిసెల నిర్మాణాన్ని నాలుగవ అంటార్కిటికా యాత్రా బృందం మొదలు పెట్టింది. అవి 1989లో పూర్తయ్యాయి. ఆ తరువాత కొద్ది కాలానికే మొదటి కేంద్రమైన దక్షిణ గంగోత్రి మంచులో కూరుకుపోయింది. 1990-91 లో దాన్ని విడిచిపెట్టేసారు.  మైత్రి, షిర్మాచెర్ ఒయాసిస్ అనే రాతి పర్వతీయ ప్రాంతంలో ఉంది. రష్యా వారి నోవోలాజరేవ్స్కాయ కేంద్రం నుండి ఇది 5 కి.మీ. దూరంలో ఉంది.

## సౌకర్యాలు
ఈ కేంద్రంలో జీవశాస్త్రం, భూ శాస్త్రాలు, హిమానీనదం, వాతావరణ శాస్త్రాలు, శీతోష్ణస్థితి శాస్త్రం, కోల్డ్ రీజియన్ ఇంజనీరింగ్, కమ్యూనికేషన్, మానవ శరీర శాస్త్రం, వైద్యం వంటి వివిధ విభాగాలలో పరిశోధనలు చేయడానికి అవసరమైన ఆధునిక సౌకర్యాలు ఉన్నాయి. శీతాకాలంలో ఇక్కడ 25 మంది నివాసం ఉండవచ్చు. మైత్రికి ఎదురుగా ఉన్న ప్రియదర్శిని అనే మంచినీటి సరస్సు నుండి మంచినీరు లభిస్తుంది.

ఈ కేంద్రం నుండి 10 కి.మీ. దూరంలో ఉన్న నోవో అనే నీలి మంచు రన్‌వే మైత్రి వినియోగించుకుంటోంది. రష్యా వారి నోవోలాజరేవ్స్కాయ కేంద్రం కూడా ఈ రన్‌వేను వినియోగించుకుంటుంది. దీన్ని అంటార్కిటిక్ లాజిస్టిక్స్ సెంటర్ ఇంటర్నేషనల్ (ALCI) నిర్వహిస్తోంది. 

## ఇవి కూడా చూడండి

* భారతీయ అంటార్కిటిక్ ప్రోగ్రామ్
* భారతి (పరిశోధన కేంద్రం)
* దక్షిణ గంగోత్రి మొదటి భారతీయ స్టేషను. తరువాత దీన్ని సపోర్ట్ బేస్‌గా మార్చారు
* రక్షణ పరిశోధన, అభివృద్ధి సంస్థ
* డిఫెన్స్ ఇన్స్టిట్యూట్ ఆఫ్ హై ఆల్టిట్యూడ్ రీసెర్చ్
* భారతీయ ఖగోళ అబ్జర్వేటరీ
* జంతర్ మంతర్, జైపూర్
* నేషనల్ సెంటర్ ఫర్ పోలార్ అండ్ ఓషన్ రీసెర్చ్
* సియాచిన్ బేస్ క్యాంప్ (భారతదేశం)

## మూలాలు

వర్గం:Coordinates on Wikidata
వర్గం:అంటార్కిటికాలో భారతదేశ కార్యక్రమం
జయమంగళ వెంకటరమణ

**జయమంగళ వెంకటరమణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో కైకలూరు నియోజకవర్గం నుండి  ఎమ్మెల్యేగా గెలిచాడు.
## వివాహం
జయ మంగళ వెంకటరమణ మొదటి భార్య అనారోగ్యంతో  చనిపోయింది, అప్పటికి వారికీ ఓ కుమార్తె ఉంది. ఆయన ఆ తర్వాత సునీతను వివాహమాడగా వారికీ ఓ కుమార్తె, ఓ కుమారుడు ఉన్నారు. సునీతతో కుటుంబ వివాదాలు తలెత్తడంతో వారిద్దరూ విడాకులు తీసుకున్నారు. వెంకటరమణ 2023 నవంబర్ 27న ఫారెస్ట్ సెక్షన్ ఆఫీసర్‌గా పని చేస్తున్న సుజాతను కైకలూరు సబ్ రిజిస్ట్రార్ కార్యాలయంలో వివాహం చేసుకున్నాడు.
## రాజకీయ జీవితం
జయమంగళ వెంకటరమణ 1999లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన పార్టీ రాష్ట్ర కార్యనిర్వహణ కార్యదర్శిగా పని చేసి 2005లో కైకలూరు జడ్పీటిసి సభ్యుడిగా ఎన్నికయ్యాడు. ఆయన 2009లో జరిగిన అసెంబ్లీ ఎన్నికల్లో టీడీపీ తరపున కైకలూరు నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. వెంకటరమణ 2014లో జరిగిన ఎన్నికల్లో బీజేపీతో పొత్తుల్లో భాగంగా టికెట్ దక్కలేదు, ఆయన 2019లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి ఓడిపోయాడు.

ఆయన 2019 నుండి టిడిపి నియోజకవర్గ ఇన్‌ఛార్జిగా పని చేస్తూ ఎంఎల్‌సి ఎన్నికల ముందు 2023 ఫిబ్రవరి 17న వైఎస్సార్ కాంగ్రెస్ పార్టీలో చేరాడు. ఆయన మార్చి 2023లో శాసనమండలికి జరిగిన ఎన్నికల్లో ఎంఎల్‌ఎ కోటా నుండి ఎమ్మెల్సీగా ఎన్నికయ్యాడు. ఆయన వైఎస్ఆర్ కాంగ్రెస్ పార్టీకి, ఎమ్మెల్సీ పదవికి 2024 నవంబర్ 23న రాజీనామా చేశాడు. 

జయమంగళ వెంకటరమణ 2024 డిసెంబర్ 30న మంగళగిరి జనసేన పార్టీ కేంద్ర కార్యాలయంలో ఉప ముఖ్యమంత్రి, పార్టీ అధ్యక్షుడు పవన్ కళ్యాణ్ సమక్షంలో జనసేన పార్టీలో చేరాడు. 

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
మాగంటి వరలక్ష్మి

** మాగంటి వరలక్ష్మీ దేవి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1991లో జరిగిన ఉప ఎన్నికలో దెందులూరు నియోజకవర్గం నుండి ఎమ్మెల్యేగా గెలిచి కోట్ల విజయభాస్కరరెడ్డి మంత్రివర్గంలో మంత్రిగా పని చేసింది.

## రాజకీయ జీవితం
మాగంటి వరలక్ష్మి తన భర్త మాగంటి రవీంద్రనాథ్ చౌదరి మరణాంతరం కాంగ్రెస్ పార్టీ ద్వారా రాజకీయాల్లోకి వచ్చి  1991లో జరిగిన అసెంబ్లీ ఉప ఎన్నికలో  దెందులూరు నియోజకవర్గం నుండి కాంగ్రెస్ అభ్యర్థిగా పోటీ చేసి గెలిచి తొలిసారి ఎమ్మెల్యేగా ఎన్నికై  కోట్ల విజయభాస్కరరెడ్డి మంత్రివర్గంలో స్త్రీ, శిశు సంక్షేమ మంత్రిగా పని చేసింది. ఆమె 1994లో జరిగిన అసెంబ్లీ ఎన్నికల్లో ఏలూరు నియోజకవర్గం నుండి పోటీ చేసి ఓడిపోయింది.

## మూలాలు

వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
శ్రీరాం రాజగోపాల్

**శ్రీరాం రాజగోపాల్** (తాతయ్య) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009, 2014, 2024లో జగ్గయ్యపేట నియోజకవర్గం నుండి మూడుసార్లు ఎమ్మెల్యేగా గెలిచాడు.

## రాజకీయ జీవితం
జొన్నకూటి బాబాజీరావు కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లోపని చేసి 2004లో జగ్గయ్యపేట పురపాలక సంఘం ఛైర్మన్‌గా ఎన్నికయ్యాడు.
ఆయన ఆ తరువాత  తెలుగుదేశం పార్టీలో చేరి 2009లో జరిగిన అసెంబ్లీ ఎన్నికల్లో జగ్గయ్యపేట నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2014లో జరిగిన అసెంబ్లీ ఎన్నికల్లో వరుసగా రెండోసారి ఎమ్మెల్యేగా ఎన్నికై 2019లో జరిగిన ఎన్నికల్లో ఓడిపోయాడు. ఆయన 2024 ఎన్నికల్లో తన సమీప వైసీపీ అభ్య్ధర్ధి ఉదయభానుపై 15977 ఓట్ల తేడాతో గెలిచి ఎమ్మెల్యేగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లా రాజకీయ నాయకులు
భారతి (పరిశోధన కేంద్రం)

**భారతి,** భారతదేశం నెలకొల్పిన శాశ్వత అంటార్కిటిక్ పరిశోధనా కేంద్రం. ఇది భారతదేశపు మూడవ అంటార్కిటిక్ పరిశోధనా కేంద్రం. ప్రస్తుతం క్రియాశీలకంగా ఉన్న రెండు పరిశోధనా కేంద్రాలలో ఇది ఒకటి కాగా రెండోది మైత్రి. దేశపు మొట్టమొదటి పరిశోధనా కేంద్రం, దక్షిణ గంగోత్రిని ప్రస్తుతం సరఫరా స్థావరంగా ఉపయోగిస్తున్నారు. ఈ నిర్మాణం కోసం భారతదేశం లార్సెమాన్ హిల్స్ పక్కన 69°S, 76°E వద్ద ఒక ప్రాంతాన్ని గుర్తించింది. ఈ పరిశోధనా కేంద్రాన్ని ఇంకా అధికారికంగా ప్రారంభించనప్పటికీ, 2012 మార్చి 18 నుండి ప్రయోగాత్మకంగా పనిచేస్తోంది.   ఇది పూర్తయిన తరువాత, అంటార్కిటిక్ సర్కిల్‌లో బహుళ స్టేషన్‌లను కలిగి ఉన్న తొమ్మిది దేశాలలో భారతదేశం ఒకటిగా మారింది. సముద్ర శాస్త్ర అధ్యయనాలు, ఖండాంతర విచ్ఛిన్నం దృగ్విషయంపై దృష్టి పెట్టడం భారతి పరిశోధన స్థావర ఉద్దేశాలు. ఇది భారత ఉపఖండపు భౌగోళిక చరిత్రపై ప్రస్తుత అవగాహనను మెరుగుపరచే పరిశోధలను సులభతరం చేస్తుంది.

## సౌకర్యాలు
నేషనల్ రిమోట్ సెన్సింగ్ సెంటర్ (NRSC) స్టేషను నిర్మాణ ప్రాజెక్టును ఎలక్ట్రానిక్స్ కార్పొరేషన్ ఆఫ్ ఇండియా లిమిటెడ్ (ECIL) కు రూ. 230 కోట్లకు కాంట్రాక్టుకు ఇచ్చింది.  2,162 చ.మీ. విస్తీర్ణమున్న స్టేషన్ భవనాన్ని 127 రోజుల్లో నిర్మించారు.  స్టేషనులో మొత్తం 72 మంది సిబ్బంది ఉండవచ్చు. వీరిలో 47 మంది ప్రధాన భవనంలో ఏడాది పొడవునా ఉండే వీలుండగా, మరో 25 మంది వేసవిలో షెల్టర్లలో ఉండవచ్చు. ప్రధాన స్టేషన్ భవనానికి సరిపడేలా ఒక ఇంధన క్షేత్రం, సముద్రపు నీటి పంపు, వేసవి శిబిరం ఉన్నాయి. 

ప్రాజెక్టు పని చేయడం మొదలైన తర్వాత, హై-స్పీడ్ శాటిలైట్ ముడి డేటాను ప్రాసెస్ చేయడం కోసం ఎప్పటి కప్పుడు భారతి స్టేషన్ నుండి హైదరాబాద్‌లోని NRSC కి పంపిస్తారు.

2007 లో ECIL, అంటార్కిటికాలోని రెండవ భారతీయ పరిశోధనా కేంద్రం మైత్రికి, నేషనల్ సెంటర్ ఫర్ పోలార్ అండ్ ఓషన్ రీసెర్చ్ (NCPOR) కూ మధ్య కమ్యూనికేషన్ లింకును కూడా ఏర్పాటు చేసింది. భారతి స్టేషన్‌లో శాస్త్రవేత్తలు టెక్టోనిక్స్, జియోలాజికల్ స్ట్రక్చర్‌లపై పరిశోధనలు చేపడతారు.  స్టేషను నిర్మాణంలో షిప్పింగ్ కంటైనర్‌లను ఉపయోగించిన మొదటి దేశం భారతదేశం. అందువల్ల రికార్డు సమయంలో అతి తక్కువ ఖర్చుతో ఈ స్థావర నిర్మాణం సాధ్యమైంది. 

## ఆవిష్కరణలు, విజయాలు
2017 జనవరిలో అంటార్కిటిక్‌కు 36వ భారతీయ యాత్రలో ఉన్న శాస్త్రవేత్తలలో ఒకరైన ఫెలిక్స్ బాస్ట్, భారతి పరిశోధనా కేంద్రానికి సమీపంలోని లార్సెమన్ హిల్స్‌లో కొత్త నాచు జాతిని కనుగొన్నాడు. దానికి *బ్రయుమ్ భారతియెన్సిస్* అని పేరు పెట్టాడు. 

## ఇవి కూడా చూడండి

* దక్షిణ గంగోత్రి మొదటి భారతీయ స్టేషను. తరువాత దీన్ని సపోర్ట్ బేస్‌గా మార్చారు
* మైత్రి రెండవ భారతీయ స్టేషన్ 1989
* రక్షణ పరిశోధన అభివృద్ధి సంస్థ
* భారతీయ ఖగోళ అబ్జర్వేటరీ
* జంతర్ మంతర్, జైపూర్
* నేషనల్ సెంటర్ ఫర్ పోలార్ అండ్ ఓషన్ రీసెర్చ్
* సియాచిన్ బేస్ క్యాంప్ (భారతదేశం)

## మూలాలు

వర్గం:Coordinates on Wikidata
వర్గం:అంటార్కిటికాలో భారతదేశ కార్యక్రమం
మాగంటి రవీంద్రనాథ్ చౌదరి

**మాగంటి రవీంద్రనాథ్‌ చౌదరి** ఆంధ్రప్రదేశ్ రాష్ట్రానికి చెందిన రాజకీయ నాయకుడు, సినిమా నిర్మాత. ఆయన దెందులూరు నియోజకవర్గం నుండి ఎమ్మెల్యేగా గెలిచి మర్రి చెన్నారెడ్డి మంత్రివర్గంలో,  నేదురుమల్లి జనార్ధనరెడ్డి మంత్రివర్గంలో మంత్రిగా పని చేశాడు.
## రాజకీయ జీవితం
మాగంటి రవీంద్రనాథ్ చౌదరి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి తొలిసారిగా  పశ్చిమ గోదావరి జిల్లా జడ్పి ఛైర్మన్‌గా పని చేశాడు.ఆయన 1989లో జరిగిన అసెంబ్లీ ఎన్నికల్లో ఆయన దెందులూరు నియోజకవర్గం నుండి కాంగ్రెస్ అభ్యర్థిగా పోటీ చేసి గెలిచి తొలిసారి ఎమ్మెల్యేగా ఎన్నికై మర్రి చెన్నారెడ్డి మంత్రివర్గంలో,  నేదురుమల్లి జనార్ధనరెడ్డి మంత్రివర్గంలో మంత్రిగా పని చేశాడు.

## మరణం
మాగంటి రవీంద్రనాథ్ చౌదరి నేదురుమల్లి జనార్ధనరెడ్డి మంత్రివర్గంలో రెండోసారి మంత్రిగా ప్రమాణస్వీకారం 1990 డిసెంబర్ 17న చేసి ఇంటికి వెళుతూ మార్గమధ్యలోనే గుండెపోటు రావడంతో చనిపోయాడు.

## మూలాలు

వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (1989)
వర్గం:గుండెపోటు మరణాలు
వర్గం:1990 మరణాలు
మేకపాటి విక్రమ్ రెడ్డి

**మేకపాటి విక్రమ్‌రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  2022లో జరిగిన ఆత్మకూరు నియోజకవర్గం ఉప  ఎన్నికల్లో వైసీపీ అభ్యర్థిగా పోటీ చేసి 82,742 ఓట్ల మెజార్టీతో ఎమ్మెల్యేగా గెలిచాడు. 

## జననం, విద్యాభాస్యం
మేకపాటి విక్రమ్ రెడ్డి  ఆంధ్రప్రదేశ్ రాష్ట్రం, నెల్లూరు జిల్లా,  మర్రిపాడు మండలం, బ్రాహ్మణపల్లి గ్రామంలో  మేకపాటి రాజమోహన్‌రెడ్డి, మణిమంజరి దంపతులకు జన్మించాడు. ఊటీలోని గుడ్ షెఫర్డ్ పబ్లిక్ స్కూల్ లో పాఠశాల విద్యాభ్యాసం, ఐఐటీ చెన్నైలో బీటెక్‌ సివిల్‌ ఇంజనీరింగ్ చేసి అమెరికాలో స్పెషలైజ్డ్‌ కన్‌స్ట్రక్షన్‌ మేనేజ్‌మెంట్‌లో ఎం.ఎస్ పూర్తి చేశాడు. ఆయన సోదరుడు మేకపాటి గౌతమ్ రెడ్డి రాజకీయాల్లోకి వచ్చిన  తరువాత విక్రమ్ రెడ్డి తమ సొంత అంతర్జాతీయ సంస్థ అయిన 'కేఎంసీ'కి మేనేజింగ్ డైరెక్టర్ గా బాధ్యతలు నిర్వర్తిస్తున్నాడు.
## రాజకీయ జీవితం
మేకపాటి విక్రమ్ రెడ్డి తన సోదరుడు మేకపాటి గౌతమ్ రెడ్డి మరణాంతరం వైఎస్సార్ కాంగ్రెస్ పార్టీ  ద్వారా రాజకీయాల్లోకి వచ్చి 2022లో జరగనున్న ఆత్మకూరు ఉప ఎన్నికల్లో వైసీపీ ఎమ్మెల్యే అభ్యర్ధిగా ముఖ్యమంత్రి వైఎస్‌ జగన్‌మోహన్‌రెడ్డి చేతుల మీదుగా 2022 జూన్ 1న బీ ఫారం అందుకొని జూన్ 2న వెళ్లి నామినేషన్‌ దాఖలు చేశాడు. ఆత్మకూరు ఉప ఎన్నికల్లో వైస్సార్‌సీపీ అభ్యర్థి మేకపాటి విక్రమ్ రెడ్డి 82,742 ఓట్ల మెజార్టీతో ఎమ్మెల్యేగా గెలిచాడు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:నెల్లూరు జిల్లా రాజకీయ నాయకులు
ది గ్రేట్ గామా

**ది గ్రేట్‌ గామా** రెజ్లింగ్‌ చాంపియన్‌. ఆయన అసలు పేరు గులామ్‌ మహమ్మద్‌ భక్ష్‌ భట్‌.  గామా 15 ఏళ్లకే రెజ్లింగ్‌ మొదలుపెట్టి,  1910లో 22 ఏళ్ల వయసులో భారత ప్రపంచ హెవీ వెయిట్‌ రెజ్లింగ్‌ చాంపియన్‌షిప్‌ గెలిచి, 1927లో ప్రపంచ రెజ్లింగ్‌ చాంపియన్‌షిప్‌ సాధించాడు.  
## మూలాలు

వర్గం:1878 జననాలు
వర్గం:1960 మరణాలు
పోలంరెడ్డి శ్రీనివాసులు రెడ్డి

**పోలంరెడ్డి శ్రీనివాసులు రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004, 2014లో కోవూరు నియోజకవర్గం నుండి రెండుసార్లు ఎమ్మెల్యేగా గెలిచాడు.
## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
పాశిం సునీల్ కుమార్

**పాశిం సునీల్ కుమార్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో గూడూరు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
పాశిం సునీల్ కుమార్ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1995లో జరిగిన మున్సిపల్ ఎన్నికల్లో గూడూరు పురపాలక సంఘం ఎన్నికల్లో పోటీ చేసి కౌన్సిలర్‌గా గెలిచి 1999 నుండి 2000 వరకు మున్సిపల్ ఛైర్మన్‌గా పనిచేశాడు. ఆయన 1997లో జరిగిన పార్లమెంట్ ఎన్నికల్లో తిరుపతి లోక్‌సభ స్థానం నుండి ఎన్టీఆర్ టీడీపీ అభ్యర్థిగా పోటీ చేసి ఓడిపోయాడు.

పాశిం సునీల్ కుమార్ 2004, 2009 ఎన్నికల్లో ఆంధ్రప్రదేశ్ అసెంబ్లీ ఎన్నికల్లో టీడీపీ టికెట్ ఆశించి దక్కకపోవడంతో ఆయన 2013లో వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్సీపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా ఎన్నికయ్యాడు. ఆయన అనంతరం 2016లో తెలుగుదేశం పార్టీలో చేరి 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:తిరుపతి జిల్లా వ్యక్తులు
హైదరాబాదులో క్రీడలు

link=https://en.wikipedia.org/wiki/File:Grand_Stand_Malakpet_1880.jpg|thumb|హైదరాబాద్ రేస్ కోర్స్, C. 1880

**హైదరాబాదులో క్రీడలు** అనగానే క్రికెట్, బాడ్మింటన్, ఫుట్‌బాల్, హాకీ లాంటి ఆధునిక క్రీడలే కాకుండా భారతీయ సాంప్రదాయ కుస్తీ లాంటివి కూడా ప్రసిద్ధి చెందినవే.

## చరిత్ర
అత్యంత ప్రజాదరణ పొందిన క్రికెట్, ఫుట్‌బాల్ క్రీడలకు హైదరాబాదు నగరం జాతీయ, అంతర్జాతీయ కార్యక్రమాలను నిర్వహించింది. భారతదేశంలో అత్యధిక సంఖ్యలో ఒలింపియన్ ఫుట్‌బాల్ క్రీడాకారులను ఈ నగరం తయారు చేసింది. ఫీల్డ్ హాకీ, క్రికెట్ ప్రస్తుత తరంలో ప్రసిద్ధి చెందాయి. ఆధునిక క్రీడలు కాకుండా భారతీయ సాంప్రదాయ క్రడ అయిన కుస్తీ (పెహ్ల్వాని) కూడా హైదరాబాదులో విశేషమైనది.

నిజాం పాలనలో హైదరాబాదులో క్రీడలకు మంచి ఆదరణ ఉండేది. ఆరవ నిజాం (అసఫ్ జా VI) గుర్రపు పందాలను ఇష్టపడి 1868లో హైదరాబాద్ రేస్ క్లబ్‌ను స్థాపించాడు. మొయిన్ ఉద్-దౌలా 1930లో మొయిన్-ఉద్-దౌలా గోల్డ్ కప్ టోర్నమెంట్‌ను స్థాపించాడు. 1950 - 1970 ల మధ్య రెండు దశాబ్దాల పాటు ఫుట్‌బాల్ హైదరాబాదులో అత్యంత ప్రజాదరణ పొందిన క్రీడగా మారింది. ఈ "గోల్డెన్ పీరియడ్"లో హైదరాబాదుకు చెందిన ఆటగాళ్లు భారత ఫుట్‌బాల్ జట్టుకు ప్రముఖ క్రీడాకారులుగా ఏర్పడ్డారు. ఈ ఆటగాళ్లలో సయ్యద్ అబ్దుల్ రహీమ్, పీటర్ తంగరాజ్, షబ్బీర్ అలీ ఉన్నారు.

## వేడుకలు
హైదరాబాదు మహానగరంలో 2002 నేషనల్ గేమ్స్ ఆఫ్ ఇండియా, 2003 ఆఫ్రో-ఆసియన్ గేమ్స్,, 2004 ఏపి పర్యాటకం హైదరాబాద్ ఓపెన్ మహిళల టెన్నిస్ టోర్నమెంట్, 2007 మిలిటరీ వరల్డ్ గేమ్స్, 2009 ప్రపంచ బ్యాడ్మింటన్, 2009 IBSF ప్రపంచ స్నూకర్ ఛాంపియన్‌షిప్‌లు వంటి ఎన్నో జాతీయ, అంతర్జాతీయ క్రీడా కార్యక్రమాలను సమర్థవంతంగా నిర్వహించారు. హైదరాబాదులో మొయిన్-ఉద్-దౌలా గోల్డ్ కప్ టోర్నమెంట్, డెక్కన్ డెర్బీలు సర్వ సాధారణమైన కార్యక్రమాలుగా చెప్పవచ్చు.

## అంతర్జాతీయ స్థాయి క్రీడాకారులు
**క్రికెట్ క్రీడాకారులు:** గులాం అహ్మద్, ఎం. ఎల్. జైసింహ, మహేశ్ దేవనాని, మహమ్మద్ అజారుద్దీన్, వి. వి. ఎస్. లక్ష్మణ్, వెంకటపతి రాజు, శివలాల్ యాదవ్, అర్షద్ అయూబ్, సయ్యద్ అబిద్ అలీ, మిథాలీ రాజ్, నోయెల్ డేవిడ్

**ఫుట్‌బాల్ క్రీడాకారులు:** సయ్యద్ అబ్దుల్ రహీమ్, సయ్యద్ ఖాజా మొయినుద్దీన్, సయ్యద్ నయీముద్దీన్, షబ్బీర్ అలీ

**టెన్నిస్ క్రీడాకారిణి:** సానియా మీర్జా

**బ్యాడ్మింటన్ క్రీడాకారులు**: ఎస్. ఎమ్. ఆరిఫ్, పుల్లెల గోపీచంద్, సైనా నెహ్వాల్, పి. వి. సింధు, జ్వాలా గుత్తా, చేతన్ ఆనంద్

**హాకీ క్రీడాకారులు**: సయ్యద్ మహ్మద్ హది, ముఖేష్ కుమార్

**రైఫిల్ షూటర్లు:** గగన్ నారంగ్, అషెర్ నోరియా

**బాడీబిల్డర్:** మీర్ మొహతేషామ్ అలీ ఖాన్

## చిత్రమాలిక

దస్త్రం:Gachibowli Outdoor 75.JPG|G. M. C. బాలయోగి అథ్లెటిక్ స్టేడియం
దస్త్రం:Gachibowli Indoor 09.JPG|G. M. C. బాలయోగి SATS ఇండోర్ స్టేడియం
దస్త్రం:Gachibowli Swimming 53.JPG|గచ్చిబౌలి ఆక్వాటిక్ కాంప్లెక్స్
దస్త్రం:Flagbearers 2003.jpg|క్రీడాకారుల జెండా దృశ్యం.


## మూలాలు


వర్గం:భారతదేశంలో క్రీడలు
వర్గం:హైదరాబాదులో క్రీడలు
వర్గం:క్రీడలు
ఆనందమయి కాళీ దేవాలయం

**ఆనందమయి కాళీ దేవాలయం** (బెంగాలీ: আনন্দময়ী কালী মন্দির) బంగ్లాదేశ్‌లోని బ్రాహ్మణ్‌బారియా పట్టణంలోని ఆనందమోయి కాళీ మందిర్ రోడ్డులో ఉన్న హిందూ దేవాలయం.  1900లో ఈ ప్రదేశంలో కాళీ దేవత దర్శనమిచ్చిందని భక్తులు చెబుతారు.
## చరిత్ర
శ్రీ శ్రీ ఆనందమయి కాళీ దేవాలయం మొదటి స్థాపన 1900లో జరిగింది. 1900లో ఈ ప్రదేశంలో కాళీ మాత అద్భుతంగా దర్శనమిచ్చిందని చెబుతారు. కొత్తగా నిర్మించిన ఆలయానికి పునాది 11 డిసెంబర్ 1997న వేయబడింది. కొత్తగా నిర్మించిన ఆలయం 16 జనవరి 1999న ప్రారంభించబడింది.
## కాళీ మాత
శ్రీ శ్రీ ఆనందమయి కాళీమాత దేవత రాతితో చేయబడింది.
## స్థానం
ఈ ఆలయం బంగ్లాదేశ్‌లోని బ్రాహ్మణబారియా జిల్లా నడిబొడ్డున ఆనందమయి కాళీ టెంపుల్ రోడ్‌లో ఉంది.
## మూలాలు

వర్గం:దేవాలయాలు
వర్గం:బంగ్లాదేశ్
రెక్కీ

thumb|రెక్కీ 2022 పోస్టర్
**రెక్కీ** 2022లో విడుదలైన పీరియడ్ థ్రిల్లర్‌ వెబ్ సిరీస్‌. జీ5 ఒరిజినల్ సమర్పణలో సిల్వర్ స్క్రీన్ ప్రొడక్షన్స్ శ్రీ రామ్ కొలిశెట్టి నిర్మించిన వెబ్ సిరీస్‌కు పోలూరు కృష్ణ దర్శకత్వం వహించాడు.  25 నిమిషాల వ్యవధితో మొత్తం 7 ఎపిసోడ్‌లుగా నిర్మించిన ఈ  వెబ్ సిరీస్‌ లో  శ్రీరామ్, శివ బాలాజీ, ధన్య బాలకృష్ణ,ఎస్త‌ర్ నోరోన్హా, ఆడుకలం నరేన్ ప్రధాన పాత్రల్లో నటించగా జూన్ 9న ట్రైలర్‌ను విడుదల చేయగా,  జూన్ 17 నుండి ఈ సిరీస్ జీ5లో స్ట్రీమింగ్ ప్రారంభమైంది.
## నటీనటులు

*శ్రీరామ్ - లెనిన్
*శివ బాలాజీ - చలపతి
*ధన్య బాలకృష్ణ -  గౌరీ
* ఆడుకలం నరేన్ - వరదరాజులు
*ఎస్త‌ర్ నోరోన్హా - రేఖ
*జీవా - ఎమ్మెల్యే
*శరణ్య ప్రదీప్ -  బుజ్జమ్మ
* రాజశ్రీ నాయర్ - దేవకమ్మ
*రామరాజు - రంగనాయకులు
*తోటపల్లి మధు - కుళ్లాయప్ప
*సమీర్ - పోలీస్ ఆఫీసర్
*సమ్మెట గాంధీ -  పరదేశి
*ఉమా దానం కుమార్ -  బాషా
*కృష్ణకాంత్ -  సుబ్బడు
*మురళి - బసవ
*సూర్య తేజ  -  E.O
*మణి -  నల్లంజీ
*కోటేశ్వర్ రావు  -  ఎస్పీ సంజయ్
*స్వామి నాయుడు - కానిస్టేబుల్ స్వామి
*ప్రభావతి - కానిస్టేబుల్ స్వామి భార్య

## సాంకేతిక నిపుణులు
*బ్యానర్:  సిల్వర్ స్క్రీన్ ప్రొడక్షన్స్
*నిర్మాత:  శ్రీ రామ్ కొలిశెట్టి
*కథ, స్క్రీన్‌ప్లే, దర్శకత్వం: శ్రీ రామ్ కొలిశెట్టి 
*సంగీతం: శ్రీరామ్ మద్దూరి
*సినిమాటోగ్రఫీ: రామ్. కె. మహేష్
*ఎగ్జిక్యూటివ్ నిర్మాతలు: శ్రీకాంత్ పోలూరు
*ఫైట్స్: రాంబాబు
*సౌండ్ డిజైనర్: సాయి
*ఎడిటర్: కుమార్. పి. అనిల్
*ఆర్ట్ డైరెక్టర్: కార్తీక్ అమ్ము, బాబు
*కాస్ట్యూమ్ డిజైనర్: శ్రావ్య పెద్ది
*ప్రొడక్షన్ మేనేజర్: రాజేష్ మట్ట
*ప్రొడక్షన్ డిజైనర్: ఝాన్సీ. లింగం & నాని
*V.F.X సూపర్‌వైజర్: పోలోజు విష్ణు

## మూలాలు

వర్గం:2022 తెలుగు వెబ్​సిరీస్‌
గోనుగుంట్ల సూర్యనారాయణ

**గోనుగుంట్ల సూర్యనారాయణ అలియాస్ వరదాపురం సూరి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో ధర్మవరం నియోజకవర్గం నుండి  ఎమ్మెల్యేగా గెలిచాడు.

## రాజకీయ జీవితం
వరదాపురం సూరి  తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన అసెంబ్లీ ఎన్నికల్లో ధర్మవరం నియోజకవర్గం నుండి స్వాతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కేతిరెడ్డి వెంకటరామిరెడ్డి చేతిలో 19,172 ఓట్ల తేడాతో ఓడిపోయాడు. ఆయన 2014లో ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కేతిరెడ్డి వెంకటరామిరెడ్డి పై 14,211 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీ ఎన్నికయ్యాడు.

వరదాపురం సూరి  2019లో ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కేతిరెడ్డి వెంకటరామిరెడ్డి చేతిలో 15,666 ఓట్ల తేడాతో ఓడిపోయాడు. ఆయన 2019 జూన్ 28న తెలుగుదేశం పార్టీని విడి భారతీయ జనతా పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:భారతీయ జనతా పార్టీ రాజకీయ నాయకులు
జీ.వి. ఆంజనేయులు

**గొనుగుంట్ల వెంకట శివ సీతారామ ఆంజనేయులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  2009, 2014లో జరిగిన అసెంబ్లీ ఎన్నికల్లో వినుకొండ నియోజకవర్గం నుండి  ఎమ్మెల్యేగా గెలిచాడు.

## రాజకీయ జీవితం
జీ.వి. ఆంజనేయులు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన ఆంధ్రప్రదేశ్ అసెంబ్లీ ఎన్నికల్లో వినుకొండ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చేబ్రోలు నరేంద్రనాథ్ పై 24103 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో జరిగిన ఎన్నికల్లో వైఎస్సార్సీపీ  అభ్యర్థి నన్నపనేని సుధ పై 21,407 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

జీ.వి. ఆంజనేయులు 2019లో జరిగిన ఆంధ్రప్రదేశ్ శాసనసభ ఎన్నికల్లో వినుకొండ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి బొల్లా బ్రహ్మనాయుడు చేతిలో 28,628 ఓట్ల తేడాతో ఓడిపోయాడు. ఆయన ప్రస్తుతం పల్నాడు జిల్లా టీడీపీ అధ్యక్షుడిగా ఉన్నాడు. 

జీ.వి. ఆంజనేయులు 2024 ఆంధ్రప్రదేశ్ శాసనసభ ఎన్నికలలో వినుకొండ నియోజకవర్గం నుండి ఎమ్మెల్యేగా ఎన్నికై, నవంబర్ 12న శాసనసభలో చీఫ్ విప్‌గా నియమితుడయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2009)
రెడ్డప్పగారి రమేష్ కుమార్ రెడ్డి

**రెడ్డప్పగారి రమేష్ కుమార్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  1999లో జరిగిన అసెంబ్లీ ఎన్నికల్లో లక్కిరెడ్డిపల్లె శాసనసభ నియోజకవర్గం నుండి  ఎమ్మెల్యేగా గెలిచాడు. 
## రాజకీయ జీవితం
ఆర్‌. రమేష్ రెడ్డి తన తండ్రి, మాజీ మంత్రి ఆర్. రాజగోపాల్‌రెడ్డి  వారసుడిగా  తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999లో జరిగిన ఆంధ్రప్రదేశ్ శాసనసభ ఎన్నికల్లో లక్కిరెడ్డిపల్లె   నియోజకవర్గం నుండి టీడీపీ అభ్యర్థిగా  అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గడికోట మోహన్ రెడ్డిపై 10145  ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004లో జరిగిన ఎన్నికల్లో పోటీ చేసి  కాంగ్రెస్ అభ్యర్థి గడికోట మోహన్ రెడ్డి చేతిలో 13052  ఓట్ల తేడాతో ఓడిపోయాడు.

ఆర్‌. రమేష్ రెడ్డి 2009లో నియోజకవర్గాల పునర్విభజన అనంతరం జరిగిన ఎన్నికల్లో రాజంపేట పార్లమెంటుకు టీడీపీ అభ్యర్థిగా పోటీ చేసి ఓడిపోయాడు. ఆయన 2014, 2019లో టీడీపీ తరపున రాయచోటి నియోజకవర్గం నుండి పోటీ చేసి ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు